**SAJTÓKÖZLEMÉNY**

Dorog, 2023. július 11.

**Közel 200 pályázón az építész szakma szeme**

**Lezárult az Év Homlokzata 2023 pályázat jelentkezési időszaka**

**Közel kétszáz beérkezett pályázattal és ikonikus díjátadó helyszínnel érkezik az Év Homlokzata 2023 pályázat. Ősszel kiderül, kik kapják a kategóriánkénti egymillió forintos díjat, és melyik családi ház a közönség kedvence!**

Egy hónapja zárult a nevezés a tizenegyedik Év Homlokzata pályázatra, amelynek célja a hazai építészet értékeinek felfedezése, elismerése és széles, szakmai körben való bemutatása. A korábbi évekhez hasonlóan az egész országból várták a szakma legizgalmasabb homlokzati megoldásait. A nevezésre öt kategóriában, épülettípus szerinti felosztásban (családi ház, társasház, középület, energetikai felújítás, műemlék felújítás) volt lehetőség, építészek és kivitelezők egyaránt adhattak be pályázatot. Az Év Homlokzata fővédnöke a Magyar Építőművészek Szövetsége.

**MIT LEHET TUDNI A BEÉRKEZETT PÁLYÁZATOKRÓL?**

Idén sem lesz könnyű dolga a zsűrinek, ugyanis **közel kétszáz, rendkívül színvonalas pályázat** érkezett. A felhívás **az egész szakmát aktivizálta**, a kisebb tervezőirodáktól a legnagyobb kivitelezőkig, mindenki egyaránt szerette volna megmutatni, hogy innovatívan és kreatívan használták a Baumit által gyártott homlokzati termékeket.

A **legnépszerűbb kategória** idén az **energetikai felújítás** volt, a pályázatok több, mint harmada a hőszigetelési felújítások közül került ki. A családi ház kategória szintén nagyon népszerű volt, a második legtöbb pályázat ebben érkezett.

**Budapestről és az agglomerációból, valamint Győr-Moson-Sopron** **vármegyéből** pályáztak a legtöbben. A fővárosban kiemelkedő számban készültek panelház-rekonstrukciók, a Kisalföldön pedig a családi- és társasházak domináltak.

Anyag-és termékhasználat tekintetében az látszik, hogy az összes termékcsaládot, homlokzati hőszigetelő rendszert egyformán szívesen használták a pályázók. Az **energiahatékony megoldások** abszolút prioritást élveztek – részben az EU-s előírások hatása is ez, de ugyanennyire iparági tendencia is, amelyen tetten érhető az energiaköltségek visszaszorítására való törekvés.

Ami a formavilágot illeti, a Baumit CreativTop modellező vékonyvakolat *(fa-, beton- és egyéb különleges hatású felületeket lehet vele kialakítani)* különösen megihlette az építészeket. Bár a **fehér és szürke** színhasználat dominál a homlokzati megoldások között, szép arányban szerepelnek **mediterrán árnyalatok** is.

**ÚJDONSÁGOK AZ IDEI ÉV HOMLOKZATA PÁLYÁZATON**

A pályázatokat, ahogy eddig is, neves építészekből és szakértőkből álló, független szakmai zsűri bírálja majd el, emellett a közönségszavazás nyertese, valamint a Baumit ügyvezetői díj nyertese is külön elismerésben részesül.

2023-ban a díjátadót új helyszínen rendezik meg, a Magyar Zene Háza ad otthont az eseménynek november első felében. „Az Év Homlokzata hazánk egyik legrangosabb építészeti megmérettetése, ezért a díjkiosztót egy impozáns, a szakma által elismert helyszínen rendezzük meg. A Magyar Zene Háza épülete a nemzetközi szakmát is lenyűgözte, a legrangosabb amerikai építészeti verseny, az Architecture MasterPrize is díjazta.” - mondta el Járomi Judit, a Baumit ügyvezető igazgatója.

Érdemes figyelni a Baumit felületeit, hiszen szeptemberben elindul a közönségszavazás! Addig is, az előző Év Homlokzata díjazottakról [itt](https://evhomlokzata.baumit.hu/) olvashatnak.

A képen épület, ablak, kültéri, homlokzat látható

Automatikusan generált leírás

A képen kültéri, épület, ablak, ég látható

Automatikusan generált leírás

A képen épület, ablak, homlokzat, Anyagi tulajdon látható

Automatikusan generált leírás